10 MORGUNBLAÐIÐ ÞRIÐJUDAGUR 4 . JANUAR 1994 Frá frumsýningu Évgenís Ónegins í íslensku óperunni . Óperan Évgení Ónegín Tónlist _ _ _ _ _ _ Jón Ásgeirsson Margir samstarfsmenn Tsjaj - kovskís voru vantrúaðir á að ljóða - saga Púshkins væri heppilegt efni fyrir óperu . Tsjajkovskí ritaði í bréfi til bróður síns , að hann hafi orðið „ yfir sig hrifinn af sögunni og á einni andvökunótt gerði ég efnisskissu að yndislegri óperu , sem ég fór með næsta dag til Shilovskí . Hann er nú í óða önn að skrifa óperutextann . Þú getur ekki ímyndað þér hvað þetta efni heillar mig ! " Seinna viðurkennir tónskáldið að efni óperunnar sé ekki sérlega leik - rænt og segir meðal annars : „ Évgení Ónegín er í raun ekki ópera , heldur ljóðrænar myndir og á móti leik - rænni kyrrstöðu vinnur ljóðrænn textinn og mannlegar tilfinningar " . Við þetta má svo bæta orðum Ha - rolds C . Schonberg í The New York Times árið 1963 : „ Hvílíkt endalaust streymi fagurra stefja ... sem aðeins getur að heyra hjá Tsjajkovskí . " Þeir sem þekkja þessa óperu vita að hún er ekki síðra hlustunarefni en sviðsverk og að það er fegurð og gæði tónlistarinnar , umfram margar vinsælli óperur , sem er aðal þessa Áhorfendur á frumsýningunni . fágæta verks . Óperan Évgení Ónegín , eftir Tsjajkovskí , var frumsýnd hér á landi 30. desember sl. í Islensku óperunrii . Hljómsveitarstjóri sýningarinnar var Robin Stableton , sem stýrði hljóm - GOMLU DANSARNIR okkar sérgrein Á mánudögum og miðvikudögum í sal félagsins í Álfabakka 14A í Mjódd . Ath. að miðstöð strætisvagna er í Mjódd . Alla mánudaga ( 12 tíma námskeið ) Kl. 20.30 - 21.30 Framhaldshópar fyrir lengri komna Kl. 21.30 - 22.30 Byrjendahópur þar sem grunn - spor eru kennd ítarlega Kennsla hefst mánudaginn 10. janúar 1994 . Opinn tími og gömludansaæfing verður ann - an hvern miðvikudag , fyrst 12. janúar . Kl. 20.30 - 21.30 Opinn tími - þú mætir þegar þér hentar Kl. 21.30 - 23.00 Gömludansaæfmg - þeir sem koma í tímann fá frítt DANSIÐ ÞAR SEM FJÖRIÐ ER Innritun og upplýsingaf í síma 681616. v / UNl & sveit ( konsertmeistari Zbigniew Du - bik ) og söngvurum af . öryggi , svo að sýningin var mjög heildstæð í flutningi . Hljómsveitarritháttur Tsjajkovskís kallar á mun fjölmenn - ari strengjasveit en var til staðar í íslensku óperunni . I fámennri strengjasveit verður mönnum það ósjálfrátt á , að knýja um of á hljóm - styrk , sem í stórri sveit verður síður nauðsynlegt og því hægt að vanda meira til tóngæðanna . Þetta er lög - mál og það hefur í raun aldrei verið tekið tillit til þess , varðandi fjölda strengjaleikara í íslenskum hljóm - sveitum . Þarnar verður ekki sakast við hljóðfæraleikarana , sem gerðu margt fallegt og má þá ekki gleyma af - burða fallega leiknum strófum blás - aranna . Hlutur hljðmsveitarinnar í Évgení Ónegín er mikill og gegnir miklu fyrir leikræna mótun verksins , með svipuðum hætti og hjá Wagner og Strauss og því verður fæð strengj - anna tilfínnanlegri í Evgení Ónegín en í óperum með einfaldari rithátt . Leikstjóri var John Copley , er naut aðstoðar Laurie Feldman , og leystu þau sviðsþrengslin á mjög sannfær - andi máta , meðal annars með því að láta kórinn ekki aðeins syngja , held - ur og dansa , sem tókst ágætlega , undir stjórn Terry Gilberts , þó ekki dyljist að margt á kórinn ólært í dansmenntinni . Söngur kórsins , sem æfður var af Garðari Cortes , var hinn ágætasti eins og hann á vanda til , t.d. í sveitasenunni í 1. þætti og valsinum fræga í 2. þætti . Leikmynd ( Robin Don ) , glæsilegir búningar ( Michael Stennet með aðstoð Huldu Kristínar Magnúsdóttur ) og lýsing ( Jóhann Hjálmarsson ) gerði sitt til að binda þessa sýningu þétt og vel saman . Sönglínurnar í þessu ágæta verki eru svo einkennilega samofnar rúss - neska textanum , eins og t.d. ítalskar óperur ítölskunni , að vafasamt getur reynst að þýða textann . Þýðing Þor - steins Gylfasonar er í heild mjög góð og það sem er mikilvægast , að hon - um tekst snilldar vel að samhæfa íslenska textanji tónlistinni . Fram - burður textans var í heild nokkuð góður , þó hann mætti á köflum vera skarpari . Systurnar Tanja ( Ólöf Kol - brún Harðardóttir ) og Olga ( Ingveld - ur Ýr Jónsdóttir ) opna óperuna með Fyrirtæki - sala - kaup Eins og öll undanfarin ár þá endurnýjum við spjaldskrána okkar í janúar . Vinsamlega hafið samband hvort heldur um lítið eða stórt fyrir - tæki er að ræða - því fyrr - því betra . Höfum örugga kaupendur að öllum stærðum og gerðum fyrirtækja , jafnvel uppí 70,0 millj. staðgreitt ef fyrirtækin eru álitleg . Allar upplýsingar í fullum trúnaði . SUÐURVEJtl SÍMAR 812040 OG 814755 , REYNIR ÞORGRÍMSSON . æskuglöðum söng , sem er fallega útfærður . Ingveldur syngur hér í fyrsta sinn í óperu og er þarna á ferðinni vel lærð og efnileg söng - kona . Með þeim systrum eru móðir - in , Larína , sem Sieglinde Kahmann fer með á sannfærandi máta , bæði er varðar söng og framburð , og fóstr - an gamla , Filipévna , sem Hrönn Hafliðadóttir gerði allt of gamla , lík - lega að ráði leikstjórans . Vel hefði mátt forðast að ofgera atferli fóstr - unnar , er í raun skemmdi þessa ann - ars hlýju persónu , sem Hrönn túlk - aði að öðru leyti fallega og gæddi söng sinn umhyggju fóstrunnar góðu . Á eftir kór - og dansþætti leigulið - anna , með Sigurjón Jóhannsson sem forsöngvara , komu Lenskí ( Gunnar Guðbjörnsson ) og Ónegin ( Bergþór Pálsson ) til sögunnar en þar tjáir Lenskí ást sína til Olgu í aríunni „ Þig ég elska " sem Gunnar söng fallega og af töluverðri tilfinningu . Einn frægasti þáttur óperunnar er „ bréfaarían " og er þessi tilfínn - ingaþrungni þáttur meistaraverk , gæddur mannlegri hlýju og ást . Ólöf Kolbrún náði að túlka óþol þess sem elskar af öllu hjarta og sést ekki fyrir í tjáningu hennar . Onegín vísar ást hennar á bug og nær Bergþór að túlka á sannfærandi máta yfir - læti og jafnvel sjálfsánægju þessa veraldarvana manns . Á eftir valsinum fræga syngur herra Triquet ( Sigurður Björnsson ) kátlegt og skemmtilega samið lag fyrir Tönju . Sigurður var ekta „ monsieur " og þó of ýkt gervið ynni nokkuð á móti honum , söng hann aríuna mjög vel með tilheyrandi frönskum tildurtilþrifum og sérlega skýrum framburði . Það sem einkenn - ir þessa óperu , er að ýmis atvik eiga sér næsta stuttan aðdraganda og af því leyti er ást Tönju nærri því án forspils og sama má segja um af - brýði Lenskís og hefði Ónegín mátt vera aðeins ástleitnari við Olgu , til að gera viðbrögð Lenskís eðlileg . Hólmgönguáskorunin var samt nokkuð sannfærandi og á þessum tíma þurfti oft ekki meira til að menn færu í þennan vitlausa byssu - leik . Aftur á Tsjajkovskí fallegan tón - leik , er Lenskí bíður komu Ónegíns og hugleiðir tilveruna og ást sína á Olgu . Gunnar söng þessa innilegu aríu mjög vel og má segja að ásamt lokaatriði óperunnar hafi söngur Gunnars verið hápunktur óperunnar . Einvígisvottinn söng ungur söng - nemi , Bjarni Thor Kristinsson , og er þar á ferðinni efnilegur bassi . Þriðji þáttur hefst á dansleik og eru þá lið - in 6 ár frá hólmgöngunni og dauða Lenskís . Tanja er gift Gremín fursta ( Guðjón Óskarsson ) . Guðjón söng ástararíu Gremíns mjög vel og túlk - aði fallega innilega ást hans og end - urnýjun lífdaganna , sem hún færði honum . Þá ber einnig að geta þess , að framburður textans var einstak - lega góður hjá Guðjóni . Lokaatriðið er hápunktur óper - unnar og er eins og verkið öðlist þá fyrst leikrænt líf . Hástemmd tilfinn - ingatúlkun Bergþórs á ofsafenginni ást hans á Tönju var mjög sterk og tvískipt túlkun Ólafar , fyrst með bældu yfirlæti Tönju , er síðar nær þeim mörkum að verða stjórnlaust tilfinningaflæði , svo að ekkert gagn - ar nema að rífa sig lausa , hversu sárt sem það er . Samleikur og söng - ur Bergþórs og Ólafar var áhrifamik - ill og sannkallað „ drama " . Tsjajkovskí var mikill tilfinninga - maður og gaf þeim oft lausan taum - inn í verkum sínum , svo mjög , að mörgum hefur þótt nóg um . Sú stað - reynd að óperan Évgení Ónegín er tilfinningalega nokkuð einlitt verk og fyrir utan leikatriðið með „ herra Triquet " nærri laust við „ karakter - " túlkun , mætti e.t.v. ætla , að það hafí verið vegna þess að Tsjajkovskí var vanari að túlka eigin tilfinningar en ekki annarra og að átökin í síð - asta atriðinu , svona þrungin og hömlulaus , hafi í raun verið sam - stillt þeim ofsa , sem oft má greina i verkum hans . Með öðrum orðum , að það sé tvennt ólíkt , að tjá sínar eigin tilfinningar og að finna til með öðrum og útfæra reynslu annarra á sannfærandi máta . Hvað sem þessu líður er tónverkið Évgení Onegín ákaflega fallegt , ekki aðeins sem söngverk heldur og í tónmáli hljóm - sveitarinnar , sem fáir vinna með af meiri leikni en Tsjajkovskí .